open-index/open-wikipedia-markdown huggingface dataset:
Francisco Vázquez Rey

**Francisco Vázquez Rey**, coñecido como **O Ferreiro de Campaña**, nado en Campaña (Valga) cara a 1898 e finado na Arxentina, foi un industrial e político galego.

## Traxectoria 
Mecánico de profesión, tiña un taller en Campaña. Na II República foi concelleiro de Valga e tenente de Alcalde. Afiliado a Izquierda Republicana. Co golpe de Estado do 18 de xullo de 1936 foi detido co seu irmán José Antonio e trasladados á prisión de Compostela. Un antigo alumno falanxista do seu irmán axudounos para saír en liberdade. Fuxiron a América embarcando no vapor Monte Olivia en Vilagarcía de Arousa o 22 de setembro. Arribou a Buenos Aires o 14 de outubro de 1936. Foi xulgado por responsabilidades políticas en 1941. Morreu na Arxentina.

## Notas 
## Véxase tamén 
### Bibliografía 
*
A Garabanxa

O topónimo **A Garabanxa** pode referirse a:

;En Galiza
***A Garabanxa**, lugar da parroquia de Moar, no concello de Frades;
***A Garabanxa**, lugar da parroquia de Calvente, no concello de Oroso.
The Most Lamentable Tragedy

***The Most Lamentable Tragedy*** é o cuarto álbum da banda estadounidense de punk rock Titus Andronicus, publicado o 28 de xullo de 2015 a través do selo Merge Records. É unha ópera rock en cinco actos que segue a "Our Hero", un home que é visitado polo seu dobre pantasmagórico e pasa por considerables experiencias vitais e secuencias oníricas, todas elas actuando como unha metáfora do trastorno bipolar.

## Listaxe de cancións
New Bermuda

***New Bermuda*** é o terceiro álbum da banda estadounidense de blackgaze Deafheaven, publicado o 2 de outubro de 2015 a través do selo ANTI-.

## Listaxe de cancións 
## Notas
Rosario Regueira Cereijo

**María Rosario Regueira Cereijo**, nada en Taboada o 3 de abril 1959, é unha escritora galega.

## Traxectoria 
Traballadora nun centro de atención a persoas maiores. Activista política e social, especialmente na loita polos dereitos das mulleres. Foi unha das fundadoras de Mulleres Nacionalistas Galegas. Nas eleccións municipais de 1985 encabezou a candidatura do BNG no concello de Traboada e foi elixida concelleira; nas municipais de 1985 volveu ser elixida. Colabora en medios de comunicación.

## Obras  
### Narrativa 
* *Sabela* (2015). Chiado. 206 páxs. ISBN 9789895134243. Historia dunha saga de cinco xeracións de mulleres dunha mesma familia que decorre dede 1879 ata 1979.
* *Cando pasou o que pasou* (2017). Noia: Toxosoutos. 169 páxs. ISBN 978-84-947719-6-5. Novela histórica que recolle, oitenta anos de agonía, de silencio e de carraxe consecuencia da represión brutal que afectou a persoas con nomes e apelidos.

### Ensaio 
* *Esbozos do deporte galego. Unha aproximación ao atletismo* (2016). Sportis Formación Deportiva, Federación Galega de Atletismo. ISBN 9788494347740.

## Notas 
## Véxase tamén 
### Outros artigos 
*Eleccións municipais en Taboada

### Ligazóns externas 
* Ficha en Chiado Editorial

*Recensión de *Cando pasou o que pasou* publicada o 26 de abril de 2018 no suplemento *Faro da Cultura* de *Faro de Vigo* e posteriormente no blog *A Profa*.
Relatives in Descent

***Relatives in Descent*** é o cuarto álbum da banda estadounidense de post-punk Protomartyr, publicado o 8 de setembro de 2017 a través do selo Domino Recording Company. Trátase do seu primeiro disco a través desta discográfica e é un traballo moito máis escuro e filosófico que os seus predecesores. Aínda que liricamente non é un álbum conceptual, está producido de xeito que as cancións flúen dunha a outra sen fisuras. *Relatives in Descent* recibiu a aclamación da crítica tras o seu lanzamento, e moitas publicacións o clasificaron como un dos mellores álbums do ano.

## Listaxe de cancións 
## Notas
Brand New Eyes

***Brand New Eyes*** é o terceiro álbum da banda estadounidense de rock alternativo Paramore, publicado o 29 de setembro de 2009 a través do selo Fueled by Ramen nos Estados Unidos e o Canadá. O disco foi producido por Rob Cavallo e gravado en Hidden Hills, California entre xaneiro e marzo de 2009. Foi composto polos membros Hayley Williams e Josh Farro, co guitarrista Taylor York que colaborou en catro temas, como unha continuación de *Riot!* (2007).

## Listaxe de cancións 
## Notas
García Sánchez

**García Sánchez** pode ser o conxunto de antropónimo e apelido ou un apelido composto. Pode referirse a:

***García Sánchez I de Pamplona**, rei de Pamplona (919-970);
***García Sánchez II de Pamplona**, rei de Pamplona (f. *circa* 1000);
***García Sánchez III de Pamplona**, rei de Pamplona (1012-1054);
***García Sánchez de Castela**, conde de Castela (1009-1028);
***Augusto García Sánchez**, químico e político galego (f. 1978);
***Julián García Sánchez**, historiador español (1919-1998);
***José Luis García Sánchez**, director de cine español (n. 1941);
***Miguel Ángel García-Sánchez**, escritor, editor e xornalista español (n. 1966);

Amais, como topónimo pode referirse a:

***García Sánchez**, lugar da parroquia de Lalín, no concello de Lalín.

## Véxase tamén
### Outros artigos
*
***Garci Sánchez de Badajoz**, poeta andaluz (1460-1526).
Shape Shift with Me

***Shape Shift with Me*** é o sétimo álbum da banda estadounidense de punk rock Against Me!, publicado o 16 de setembro de 2016 a través dos selos Total Treble Music e Xtra Mile. O título está sacado da letra do tema "Norse Truth", que aparece como corte 10.

## Listaxe de cancións 
## Notas
Priests

**Priests** é unha banda estadounidense de punk rock formada en 2012. Os seus membros son Katie Alice Greer (voces), Daniele Daniele (batería), Taylor Mulitz (baixo) e GL Jaguar (guitarra). Priests dirixe o selo independente Sister Polygon Records, que publicou traballos de artistas como Downtown Boys, Snail Mail, Shady Hawkins, e outras bandas locais de D.C. Despois de dúas cintas auto-editadas e un sinxelo de 7" o grupo asinou un contrato con Don Giovanni Records.

Priests publicou o seu álbum de estrea, *Nothing Feels Natural*, en xaneiro de 2017 a través do selo Sister Polygon Records. O seu segundo traballo, *The Seduction of Kansas*, será editado no mes de abril de 2019.

## Discografía 
## Véxase tamén 
### Ligazóns externas 
* Páxina oficial

## Notas
Gran Premio de Alemaña de 1992

O Gran Premio de Alemaña de Fórmula 1 de  (oficialmente o **LIII Grosser Mobil 1 Preis von Deutschland**) foi unha carreira de Fórmula 1 que se celebrou en Hockenheimring o 26 de xullo de 1992. Foi a décima rolda da tempada de , o 54º Gran Premio de Alemaña e o décimo sexto que se celebrou no circuíto de Hockenheim. A carreira disputouse sobre 45 voltas do circuíto de sete quilómetros para unha distancia de carreira de 306 quilómetros e foi gañada polo piloto de Williams (e polesitter) Nigel Mansell. Ayrton Senna terminou a carreira no segundo lugar para o equipo McLaren, mentres que Michael Schumacher levouse o podio final no seu Benetton.

## Informe 
### Antecedentes 
A chicana Ostkurve modificouse para esta carreira, había preocupacións pola seguridade coa chicana o ano anterior cando Érik Comas sufriu un accidente importante alí no seu Ligier.

### Cualificación 
Na precualificación, os dous coches de Andrea Moda saíron, aínda que Perry McCarthy foi excluído do evento logo de perder un control de báscula.

Nigel Mansell clasificou na pole position, por diante de Riccardo Patrese e Ayrton Senna. Stefano Modena, Eric van de Poele, Andrea Chiesa e Damon Hill foron os catro pilotos que non cualificaron para a carreira. Para Chiesa, resultou ser a última vez que participou nunha carreira de Grand Prix, xa que foi substituído na seguinte carreira no equipo Fondmetal por van de Poele.

### Carreira 
Ao principio, Mansell tomou vantaxe sobre o seu compañeiro de equipo Patrese, con Senna en terceiro lugar. Mansell fixo unha parada programada e rapidamente atrapou a Senna, que elixiu disputar a carreira sen unha parada en boxes. Na volta 19, Mansell cortou a curva na chicana OstKurve, saíu máis rápido e superou a Senna na recta seguinte. Mansell non foi penalizado.

Na última volta, Riccardo Patrese trompeou mentres trataba de pasar a Ayrton Senna na segunda posición. Terminaría clasificado no oitavo posto. Mansell aferrouse á vitoria da carreira, por diante de Senna en segundo lugar, cuxo McLaren quedou sen combustible pouco despois de cruzar a liña de meta e Michael Schumacher foi terceiro.

Mansell empatou o récord de Ayrton Senna en 1988 coa maior cantidade de vitorias nunha tempada con 8, logradas en só 10 carreiras.

Ayrton Senna retirouse da contenda polo título nesta carreira, aínda que parecía inevitable que só Mansell fose Campión de Pilotos de todos os xeitos, asegurouse o título na seguinte carreira en Hungría.

## Clasificación 
### Cualificación 
### Race 
## Posicións logo da carreira
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
*

### Ligazóns externas
Francisco Carbia Fariña

**Francisco Carbia Fariña**, nado en Paradela (A Estrada) en 1860 e finado en Cordeiro a principios de marzo de 1933, foi un  agrarista e político galego que chegou a ser alcalde de Valga durante dous meses.

## Traxectoria 
Emigrou a Cuba. Retornou da emigración en 1908. Foi un dos fundadores do Sindicato Agrario de Cordeiro, do que foi vicepresidente e presidente a partir de 1918. Coa ditadura de Primo de Rivera foi concelleiro de Valga a partir do 9 de marzo de 1924 xunto ao seu fillo Celestino Carbia Campaña. Porén ambos dimitiron do cargo un ano despois como “protesta ante a forma en que se efectuou a segregación da freguesía de San Xulián de Requeixo para constituír o Concello de Pontecesures”. O 17 de abril de 1931 o goberno provisional da República nomeouno presidente da Xunta provisional do Concello de Valga. Permaneceu na alcaldía apenas dous meses, ata que o 5 de xuño Maximino Mosquera Castromán tomou posesión como alcalde electo.

## Vida persoal 
Casou en Forno con Francisca Campaña Bandín e foi pai de Celestino Carbia Campaña, que tamén sería alcalde de Valga, fusilado en 1937.

## Notas 
## Véxase tamén 
### Bibliografía 
* Fernández Palicio, Alejandro. "As telleiras de Valga e comarca e as fábricas de cerámica (1850-1965)". (XV Premio de investigación Xesús Ferro Couselo).
* Soutelo Vázquez, Raúl. "Emigración de retorno e dinámicas sociopolíticas locais na Galicia rural: Unha microanálise dende Valga" (VIII Premio de Investigación Xesús Ferro Couselo).
### Ligazóns externas 
* "A fotografía de Francisco Carbia Fariña completa a exposición permanente de alcaldes de Valga no salón de plenos" Concello, 22/7/2017.
Aeroporto de Inverness

O **aeroporto de Inverness**  é un aeroporto internacional escocés situado en Dalcross, a 13 quilómetros ao nordés da cidade de Inverness. É propiedade de Highlands and Islands Airports Limited (HIAL). O aeroporto é a principal porta de entrada ao norte de Escocia, e opera varios servizos regulares a distintas partes do Reino Unido e algúns máis limitados á Europa continental. Tamén operan de cando en vez voos chárter e de carga cara ao Reino Unido e Europa. No ano 2016 pasaron polas súas instalacións un total de 783 017 pasaxeiros.

## Aeroliñas e destinos
## Véxase tamén 
### Ligazóns externas 
* Web do aeroporto 

## Notas
The Burning World

***The Burning World*** é o sexto álbum da banda estadounidense de rock experimental Swans, publicado no ano 1989 a través do selo Uni Records, sendo o único traballo seu editado por unha grande discográfica. Coproducido por Bill Laswell e o líder do grupo Michael Gira, o disco amosa un gran cambio estilístico con respecto a anteriores traballos, sendo máis melodioso e accesible. Tivo unha recepción mixta e foi comercialmente decepcionante; a banda foi expulsada da discográfica debido ás súas pobres vendas.

## Listaxe de cancións
Darktable

**Darktable** é unha aplicación libre e de código aberto para a edición de imaxes en formato raw (negativo dixital, imaxe dixital sen pretratar polo software da cámara). É un programa de revelado dixital, que permite a edición non destrutiva e o retoque de imaxes. Unha mesa de luz e un cuarto escuro virtual para os fotógrafos, onde xestionar os negativos dixitais nunha base de datos.

É unha aplicación de software libre (dispoñible baixo a licenza GPL), multiplataforma (GNU/Linux, Windows, macOS) e que conta cunha comunidade de usuarios extensa. A interface de Darktable está dispoñible en 21 idiomas.

## Características 
*Posúe edición non destrutiva ao longo de todo o fluxo de traballo, as imaxes orixinais nunca se modifican.
*Procesamento de imaxes acelerado na GPU grazas á compatibilidade con OpenCL.
*Xestión profesional da cor: compatibilidade con perfís ICC incorporados para espazos de cor sRGB, Adobe RGB, XYZ e RGB lineais.
*Filtrado e clasificación avanzado: permite a procura por etiquetas, clasificación de imaxes, etiquetas de cor e moito máis.
*Formatos de imaxe soportados: importa formatos crus, de alto rango dinámico (JPEG, CR2, NEF, HDR, PFM, RAF…) e de baixo rango dinámico como (JPEG, PNG, TIFF, PPM)
*Permite o Tethered shooting (disparo e control remoto da cámara a través da interface de Darktable) con algúns modelos concretos de cámaras.
*Automatización de tarefas repetitivas: pode usarse a linguaxe Lua.

### Novas características da versión 3.2.1
*Revisión completa do código CSS para obter un aspecto profesional
*Módulos de localización e selector de cor actualizados
*É posible agregar regras CSS nas preferencias para modificar o aspecto de darktable, así como para controlar o tamaño de fonte e os valores de DPI
*Nova pantalla de histograma chamada RGB Parade
*Agregado soporte para gradientes curvos
*Agregado soporte para formato de arquivo AVIF
*Soporte para novas cámaras
## Notas 
## Véxase tamén 
### Outros artigos 
* Cor
Gardado

O topónimo **Gardado** pode referirse a:

;En Galiza
***Gardado**, lugar da parroquia de Árbol, no concello de Vilalba;
***O Gardado**, lugar da parroquia de Présaras, no concello de Vilasantar.

## Véxase tamén
### Outros artigos
***Os Gardados**, lugar da parroquia de Oleiros, no concello de v.
Big Thief

**Big Thief** é unha banda estadounidense de indie rock baseada en Brooklyn, Nova York. Os seus membros son Adrianne Lenker (guitarra, voces), Buck Meek (guitarra), Max Oleartchik (baixo) e James Krivchenia (batería).

O primeiro álbum do grupo, *Masterpiece*, foi publicado a través do selo Saddle Creek Records o 27 de maio de 2016. O 4 de abril de 2017 Big Thief estreou un novo sinxelo, "Mythological Beauty", a través de NPR. O día seguinte a banda publicou o vídeo oficial da canción e confirmou que o tema aparecería no seu seguinte traballo, *Capacity*. O álbum foi editado o 9 de xuño a través de Saddle Creek.

En 2019 Big Thief publicou dous álbums e varios sinxelos. Antes de lanzar o seu terceiro traballo, *U.F.O.F.*, a banda editou tres sinxelos, U.F.O.F", "Cattails", e "Century." O álbum apareceu o día 3 de maio. O seu cuarto disco, *Two Hands*, publicouse o 11 de outubro. Este lanzamento foi precedido polos sinxelos "Not" e "Forgotten Eyes". Os dous álbums foron incluídos na lista dos mellores discos de rock de 2019 da publicación online Pitchfork Media.

O quinto álbum de estudio da banda, o disco dobre *Dragon New Warm Mountain I Believe in You*, foi lanzado en febreiro de 2022. O traballo alcanzou o top dez nos Países Baixos e tamén foi nomeado a Mellor Álbum de Música Alternativa nos Grammy de 2023, mentres que o seu segundo sinxelo, "Certainty", foi nomeado a Mellor Interpretación Musical Alternativa. Despois de nove anos na banda, o baixista fundador Max Oleartchik marchou en xuño de 2024, e a banda alegou "razóns interpersoais" para a marcha.

En setembro de 2025, a banda lanzou o seu primeiro álbum como trío, *Double Infinity*, que foi gravado coa participación de varios músicos de sesión. Tras o lanzamento do álbum, a banda incorporou a Joshua Crumbly á súa formación en directo.

## Discografía 
## Véxase tamén 
### Ligazóns externas 
* Páxina oficial

## Notas
Arturo Pérez Loureiro

**Arturo Pérez Loureiro**, finado en Ordes o 11 de xullo de 1950, foi un militar e político galego.

## Traxectoria 
Tenente coronel de Infantaría retirado. No verán de 1936 estaba en Ordes para curar a tuberculose. Co golpe de Estado do 18 de xullo de 1936 foi nomeado alcalde o 14 de setembro. Permaneceu pasivo ante os actos violentos perpetrados por falanxistas e gardas civís contra a poboación. Despois foi concelleiro de Ordes. Foi elixido deputado provincial en marzo de 1949.

## Vida persoal 
Casou con María de la Gloria Romero Corral, filla do médico de Portomarín Luciano Romero Quiroga e da escritora Consuelo Corral Aller.

## Notas 
## Véxase tamén 
### Bibliografía 
*
Garga

O topónimo **Garga** pode referirse a:

;En Galiza
***Garga**, lugar da parroquia de Trasmonte, no concello de Oroso;
***A Garga**, lugar da parroquia de Anllóns, no concello de Ponteceso.

## Véxase tamén
### Outros artigos
As Gateñas

O topónimo **As Gateñas** pode referirse a:

;En Galiza
***As Gateñas**, lugar da parroquia de Osedo, no concello de Sada;
***As Gateñas**, lugar da parroquia de San Salvador de Lanzós, no concello de Vilalba.

## Véxase tamén
### Outros artigos
***O Gateño**, lugar da parroquia de Randufe, no concello de Tui.
Rafael Mariño Vilela

**Rafael Mariño Vilela**, finado en Ordes o 18 de febreiro de 1983, foi un comerciante e político galego.
## Traxectoria 
Comerciante de Ordes. Falanxista, foi xefe da Falange de Ordes. Amigo íntimo de Diego Salas Pombo. Foi nomeado alcalde de Ordes en novembro de 1942. Foi detido, acusado de manter unha reunión con guerrilleiros antifranquistas, o que lle custou a alcaldía e unha tempada no cárcere da Coruña. Morreu en Ordes con 73 anos.

## Vida persoal 
Casou con María Franqueira Regos e tivo dous fillos: Rafael Mariño Franqueira e María del Carmen de la Soledad Mariño Franqueira. Tivo unha única neta, filla da súa filla María del Carmen e unha bisneta, a escritora feminista Miriam Couceiro Castro. 

## Notas 
## Véxase tamén 
### Bibliografía 
*
Gargantós

Como topónimo **Gargantós** pode referirse a:

;En Galiza
***Gargantós**, parroquia do concello de San Cibrao das Viñas;
****Santa Comba de Gargantós**, lugar de dita parroquia.

## Véxase tamén
### Outros artigos
***Gargantáns**, parroquia do concello de Moraña.
Gatón

O topónimo **Gatón** pode referirse a:

;En Galiza
***Gatón**, lugar da parroquia de Visma, no concello da Coruña.

## Véxase tamén
### Outros artigos
***As Pontes de Gatín**, lugar da parroquia de Liber, no concello de Becerreá;
***Gatón do Bierzo**, magnate que xogou un papel primordial tanto na reconquista militar das terras de Galicia, León e Zamora, como na súa repoboación.
Constellation Records

**Constellation Records** é un selo discográfico independente canadense baseado en Montreal, Quebec e fundado no ano 1997 por Ian Ilavsky e Don Wilkie. Ten editado álbums de moitas bandas de post-rock como Godspeed You! Black Emperor, Thee Silver Mt. Zion Memorial Orchestra & Tra-La-La Band e Do Make Say Think.

## Artistas
Listaxe de artistas que editaron discos con Constellation Records:

*1-Speed Bike
*Automatisme
*Avec le soleil sortant de sa bouche
*Black Ox Orkestar
*Carla Bozulich
*Clues
*Colin Stetson 
*Do Make Say Think
*Efrim Menuck
*Elfin Saddle
*Elizabeth Anka Vajagic
*Eric Chenaux
*Esmerine
*Exhaust
*Feu Thérèse
*Fly Pan Am
*Frankie Sparo
*Glissandro 70
*Godspeed You! Black Emperor
*Hangedup
*Hiss Tracts
*HṚṢṬA
*Jerusalem In My Heart
*Jason Sharp
*Jem Cohen
*Jessica Moss
*Joni Void
*Kanada 70
*Khora
*Land of Kush
*Les Momies de Palerme
*Last Ex
*Lullabye Arkestra
*Matana Roberts
*Nick Kuepfer
*Off World
*Ought
*Pacha
*Pat Jordache
*Polmo Polpo aka Sandro Perri
*Re:
*Sackville
*Saltland
*Siskiyou
*Sofa
*The Dead Science
*Thee Silver Mt. Zion Memorial Orchestra
*Those Who Walk Away
*Tindersticks
*Vic Chesnutt

## Véxase tamén 
### Ligazóns externas 
* Páxina do selo
Peking Spring

***Peking Spring*** é un EP da banda estadounidense de post-punk Mission of Burma, publicado orixinalmente en casete no ano 1985 e reeditado en CD en 1993 a través do selo Taang! Records. O disco é unha colección de dez cancións gravadas entre 1979 e 1982 non editadas anteriormente. Seis dos temas, do corte 3 ao 8, graváronse en 1986 para ser incluídos no terceiro álbum do grupo, pero este separaríase antes debido a un acúfeno de Roger Miller. As cancións "This Is Not A Photograph" e "Peking Spring" graváronse en 1979, "Nu Disco" en 1980 e "Foreign Country" en 1981.

## Listaxe de cancións 
## Notas
Gontán de Abaixo

Como topónimo **Gontán de Abaixo** pode referirse a:

;En Galiza
***Gontán de Abaixo**, lugar da parroquia de Fraiás, no concello de Abadín;
***Gontán de Abaixo**, lugar da parroquia de Quende, no concello de Abadín.

## Véxase tamén
### Outros artigos
***Gontán de Arriba**, lugar da parroquia de Quende, no concello de Abadín.
Gloria

O termo **Gloria** pode referirse a:

***Fama** ou sona acadadas por feitos ou méritos;
***Pracer**;
***Gloria**, en relixión, a dita eterna a carón de Deus despois da morte;
***Gloria**, pastel feito con xema de ovo e azucre;
***Gloria**, antropónimo feminino.

Como topónimo, pode referirse a:

;En Galiza
***A Gloria**, lugar da parroquia de Fontenla, no concello de Ponteareas;
***A Gloria**, lugar da parroquia de Xermade, no concello de Xermade.

## Notas
## Véxase tamén
### Outros artigos
****Gloria Patri***, pregaria cristiá en honor da Santísima Trindade;
***Pórtico da Gloria**, na catedral de Santiago de Compostela;
****Gloria***, novela de Benito Pérez Galdós (1876-1877).
Carolyne Larrington

**Carolyne Larrington**, nada o 5 de setembro de 1959, é unha filóloga e investigadora inglesa.

## Traxectoria
Estudou Lingua e literatura inglesa medieval no St Catherine’s College da Universidade de Oxford, e fixo o seu doutoramento sobre a poesía de sabedoría na lingua nórdica antiga e o inglés antigo. Deu clases de inglés dous anos no Xapón. É profesora de literatura inglesa medieval no Saint John's College da Universidade de Oxford.

Os seus campos de investigación son a variante islandesa da lingua nórdica antiga, e o ciclo artúrico. Xunto coa cantante Fay Hield, da Universidade de Sheffield, desenvolve o proxecto *Modern Fairies and Loathly Ladies*, que procura actualizar os contos tradicionais de fadas do folclore inglés en colaboración con artistas contemporáneos de campos como a música, a poesía, a pintura ou a fotografía.

## Obra
**Brothers and Sisters in Medieval European Literature* (2015)
**Emotions in Medieval Arthurian Literature* (2015)
**The Land of the Green Man on British folklore* (2015)
**Winter is Coming: the Medieval World of Game of Thrones* (2015)
**A Handbook to Eddic Poetry* (2016)
**The Norse Myths: A Guide to Viking and Scandinavian Gods and Heroes* (2017)

## Notas
## Véxase tamén
### Ligazóns externas
*Web persoal .
Gaspar

O nome **Gaspar** é un antropónimo masculino. Pode referirse a:

***Gaspar**, un dos tres Reis Magos;
***Gaspar van Weerbeke**, compositor flamengo (c. 1445 - d. 1516);
***Gaspar Becerra**, pintor, escultor e arquitecto español (1520-1570);
***Gaspar de Zúñiga y Azevedo**, nobre galego (1560-1606);
***Gaspar Guzmán Pimentel**, nobre e político castelán, coñecido como **conde-duque de Olivares** (1587-1645);
***Gaspar Sanz**, crego e guitarrista español (1640-1710);
***Gaspar Melchor de Jovellanos**, político e escritor ilustrado asturiano (1744-1811);
***Gaspar Nava Álvarez de las Asturias**, militar e escritor español (1760-1815);
***Gaspar Rodríguez Rodríguez**, médico, escritor e político galego (n. 1835);
***Gaspar Homar**, anticuario e deseñador de mobles balear (1870-1953);
***Eurico Gaspar Dutra**, militar e político brasileiro (1883-1974);
***Gaspar Torrente**, político aragonés (1888-1970);
***Gaspar Massó García**, industrial conserveiro e escritor galego (1892-1991);
***Gaspar Cassadó**, violonchelista e compositor catalán (1897-1966);
***Gaspar Jaén**, escritor e arquitecto valenciano (n. 1952);
***Gaspar Llamazares**, político e médico español (n. 1957).

Amais, como apelido, pode referirse a:
***Boom Gaspar**, músico estadounidense (n. 1953);
***Silvia Gaspar**, filóloga e tradutora galega (n. 1960).

Como topónimo, pode referirse a:

;En Galiza
***Gaspar**, lugar da parroquia de Cantoña, no concello de Baños de Molgas.

;Fóra de Galiza

;En Trinidad e Tobago
***Illa Gaspar Grande**, que toma o seu nome de **Gaspar de Percín**.

## Véxase tamén
### Outros artigos
***Gaspares**, lugar da parroquia de Santa Mariña do Monte, no concello de San Sadurniño;
***Gaspar (golfiño)**, arroaz adulto macho;
****O quinto evanxeo de Gaspar Hauser***, filme de Alberto Gracia (2013).
Álbum da Emigración

O ***Álbum da Emigración***, creado a mediados de 2007, é un centro de documentación dixital en liña do Consello da Cultura Galega, que recupera as figuras máis destacadas das colectividades galegas en América.

## Listaxe das personalidades con entrada de seu no álbum 
Galegos con artigo de seu no *Álbum da Emigración*  do Consello da Cultura Galega.

* Juan R. Álvarez
* Waldo A. Insua
* Ángeles Alvariño
* Isidoro Araújo de Lira
* Carmen Arias López
* Ramón Armada Teixeiro
* Bernardo Barreiro
* Leopoldo Basa Villadefrancos
* Hortensia Blanch
* José Blanco Amor
* Gumersindo Busto
* Jesús Canabal Fuentes
* José María Cao Luaces
* José Castro González (Chané)
* César Cisneros
* Ricardo Conde Salgado
* José Costa Figueiras
* Antonio Couzo García
* Manuel Curros Enríquez
* Juana de Ibarbourou
* Patricio Delgado Luaces
* Manuel Dopazo
* Elsa Fernández
* José Fontenla Leal
* Leoncio Gandós
* Casimiro Gómez
* Ramón González Fernández
* Fernando Iglesias (Tacholas)
* Ángel Lázaro
* Calixto Loira Cardoso d
* José López Rodríguez (Pote)
* Manuel Magariños Castaños
* Manuel Manzanares
* Juan Vicente Martínez Quelle
* Carlos Montenegro Rodríguez
* Nan de Allariz
* Lino Novás Calvo
* Adelardo Novo Brocas
* Eduardo Núñez Sarmiento
* Luís Otero Pimentel
* Nicasio Pajares
* Laureano Rodríguez
* Alfonso Daniel Rodríguez Castelao
* Juana Rouco Buela
* José Ruibal Nieto
* Xesús San Luís Romero
* Francisco San Román
* Severino Trinquete Solloso
* Manuel Vázquez Castro
* Fidel Villasuso Espiñeira

## Notas 
## Véxase tamén 
### Outros artigos 
* *Álbum de Galicia*
* Diáspora galega
* *Estudos Migratorios*

### Ligazóns externas 
* *Álbum da Emigración* Consello da Cultura Galega.
Juan Liñares Castro

**Juan Liñares Castro**, foi un avogado e político galego.

## Traxectoria 
Fillo de Juan Liñares Iglesias. Estudou Dereito na Universidade de Santiago de Compostela, rematando a carreira en 1931. Foi presidente da Junta de Subsidio Pro-combatiente de Ordes en 1938 e secretario de Falange. Foi nomeado alcalde de Ordes en 1951. Permaneceu no cargo até 1968. Foi deputado provincial. Despois foi xuíz de distrito até a súa xubilación en 1979.

## Vida persoal 
Casou con Ángela Stolle Ramos e foi pai de dez fillos (María Jesús, Juan Pastor, Mario, Gemma, Ángel, Pilar, María de los Ángeles, Manuel, Antonio e Rosa Liñares Stolle).

## Notas 
## Véxase tamén 
### Ligazóns externas 
* A familia Liñares
Juan Liñares Iglesias

**Juan Liñares Iglesias**, nado en 1885 e finado en Ordes o 3 de abril de  1951, foi un avogado e político galego.

## Traxectoria 
Fillo de Gumersindo Liñares Iglesias. Foi xuíz e banqueiro. Ao rematar a ditadura de Primo de Rivera foi nomeado alcalde de Ordes en 1930. Foi deputado provincial. Despois instalouse na Coruña.

## Vida persoal 
Casou en 1906 con María Castro Bao e foi pai de Pilar, Ángeles, Gumersindo, Juan, Manuel, Julio e Ramón Liñares Castro.

## Notas 
## Véxase tamén 
### Ligazóns externas 
* A familia Liñares
Godoi

O topónimo **Godoi** pode referirse a:

;En Galiza
***Godoi**, lugar da parroquia de Santeles, no concello da Estrada;
***Godoi**, lugar da parroquia de Vinseiro, no concello da Estrada.

## Véxase tamén
### Outros artigos
***Gadoi**, lugar da parroquia de Castro, no concello de Narón.
Goia

O topónimo **Goia** pode referirse a:

;En Galiza
***Goia**, lugar da parroquia de Pradeda, no concello de Guntín;
***A Goia**, lugar da parroquia de Fisteus, no concello de Quiroga;
***A Chan de Goia**, lugar da parroquia de Oleiros, no concello de Salvaterra de Miño;
***Vilar de Goia**, lugar da parroquia de Quintela de Umoso, no concello de Viana do Bolo.

## Véxase tamén
### Outros artigos
***Goía**, lugar da parroquia de Lousada, no concello de Xermade;
***O Goio**, lugar da parroquia de Xerdiz, no concello de Ourol;
***Goios**, lugar da parroquia de Pontenova, no concello da Pontenova.
A Golada

Como topónimo **A Golada** pode referirse a:

;En Galiza
***A Degolada**, parroquia do concello de Baleira;
****A Degolada**, lugar de dita parroquia;
***A Golada**, lugar da parroquia de Liber, no concello de Becerreá;
***A Golada**, lugar da parroquia da Ramallosa, no concello de Nigrán.

## Véxase tamén
### Outros artigos
*
Gomeán

Como topónimo **Gomeán** pode referirse a:

;En Galiza
***Gomeán**, parroquia do concello do Corgo;
****Gomeán**, lugar de dita parroquia;
***O Alto de Gomeán**, lugar da parroquia do Corgo, no concello do Corgo.

## Véxase tamén
### Outros artigos
Gomelle

O topónimo **Gomelle** pode referirse a:

;En Galiza
***Gomelle**, parroquia do concello de Guntín;
****Gomelle**, lugar de dita parroquia.

## Véxase tamén
### Outros artigos
***Gomenlle**, lugar da parroquia de Árbol, no concello de Vilalba.
Os Gómez

O topónimo **Os Gómez** pode referirse a:

;En Galiza
***Os Gómez**, lugar da parroquia de Oroso, no concello da Cañiza;
***Os Gómez**, lugar da parroquia de Chaguazoso, no concello de Vilariño de Conso.

## Véxase tamén
### Outros artigos
Daniel Pino Vicente

**Daniel Pino Vicente**, nado en Forcadela (Tomiño) o 6 de maio de 1943, é un sociólogo, urbanista e escritor galego.

## Traxectoria 
Fillo de Francisco Pino Carrera. Licenciado en Ciencias Políticas e Económicas, cando era estudante en Madrid foi detido pola policía por propaganda ilegal en abril de 1965 e pasou un tempo en prisión. Residente en Vilaxoán, fundou a empresa Consultora Galega, exerceu a secretaría técnica do Colexio Oficial de Arquitectos de Galicia e foi director do Instituto Galego de Vivenda e Solo durante o goberno bipartito. Foi profesor da ENAP nos Cursos de Técnico Superior de Urbanismo e do máster de Restauración Arquitectónica da Escola Técnica Superior de Arquitectura da Coruña. 

É autor e coautor de numerosos libros, artigos, informes técnicos e traballos de investigación no seu campo: a ordenación territorial, o urbanismo, o transporte, a vivenda, o medio ambiente e disciplinas afíns.

## Obras 
* *Vixía os sables ao chegar febreiro* (1995). Laiovento. 263 páxs. ISBN 978-84-87847-53-6. Narrativa.
* *Arredor do lume* (1998). Laiovento. 146 páxs. ISBN 9788489896284. Relatos.
* *No leme das lembranzas* (2001). Ed. Litoral das Rías. ISBN 84-932093-0-9. Poesía.
* *As casualidades necesarias* (2021). Ed. Autografía. 372 páxs. ISBN 9788419042217. Publicado co pseudónimo de Amelia Xesteira da Cova. Novela.

### Obras colectivas 
**A Galicia urbana* (2015). Xerais. Coord.

## Recoñecementos 
* Premio Nacional de Urbanismo polo Plan Especial de Protección do Pazo de Hueca e a súa contorna, 1981.
* Premio Galicia de Deseño polo Plan Xeral de Ordenación de Vilagarcía, 1985.
* Premio Europeo de Urbanismo pola Ordenación e Recuperacións Integrais do Conxunto Histórico de Allariz e o seu río, 1994.
* Tomiñes distinguido, 2016.

## Notas 
## Véxase tamén 
### Ligazóns externas 
* Tomiño homenajea a Daniel Pino como tomiñés distinguido
Gondarán

O topónimo **Gondarán** pode referirse a:

;En Galiza
***Gondarán**, lugar da parroquia de Coiro, no concello de Cangas;
***Gondarán**, lugar da parroquia de Arantei, no concello de Salvaterra de Miño.

## Véxase tamén
### Outros artigos
***Gondorón**, lugar da parroquia de Oirós, no concello de Vila de Cruces.
A Gorita

O topónimo **A Gorita** pode referirse a:

;En Galiza
***A Gorita**, lugar da parroquia de Buscás, no concello de Ordes;
***A Gorita**, lugar da parroquia de Lourido, no concello de Salvaterra de Miño.

## Véxase tamén
### Outros artigos
***As Goritas**, lugar da parroquia de Loxo, no concello de Touro;
***Os Goritos**, lugar da parroquia de Fomiñá, no concello da Pastoriza.
Aeroporto LaGuardia

O **aeroporto LaGuardia**  é un aeroporto situado na parte norte da veciñanza neoiorquina de Queens. Atópase ao lado do mar, entre as baías de  Flushing e Bowery da área de East Elmhurst nos límites das veciñanzas de Astoria e Jackson Heights. É o terceiro máis concorrido que serve á cidade de Nova York e o 20º máis concorrido dos Estados Unidos.

No ano 2016 o tráfico de pasaxeiros medrou fortemente no aeroporto, pasando nese ano 29,8 millóns, un 14,2% máis que o ano anterior. LaGuardia é o aeroporto máis concorrido do país sen servizos sen escalas a Europa. Unha regra prohibe voos sen escalas a puntos afastados a máis de 1 500 millas, pero hai excepcións nalgúns voos os sábados e cara Denver. A meirande parte dos voos transcontinentais e internacionais utilizan os próximos aeroportos de Nova York-JFK ou de Newark, xa que en LaGuardia non hai control de fronteiras.

O aeroporto Glenn H. Curtiss (chamado así polo pioneiro da aviación Glenn Hammond Curtiss), e posteriormente rebautizado como aeroporto de North Beach, foi o primeiro aeroporto que houbo no lugar. O nome cambiou despois de que a cidade de Nova York se fixese co seu control e o reconstruíse, pasando a chamarse aeroporto municipal de Nova York-LaGuardia Field. En 1953 converteuse no aeroporto LaGuardia polo alcalde da cidade cando foi construído, Fiorello La Guardia.

LaGuardia ten sido criticado por ter algunhas instalacións anticuadas. O antigo vicepresidente Joe Biden comparou LaGuardia cun "país do terceiro mundo" e o aeroporto foi clasificado en numerosas enquisas a clientes como o peor dos Estados Unidos. Entre os pilotos adoita a coñecerse como "USS LaGuardia", debido a que as pistas son curtas e está rodeado por auga, dando a sensación de estar aterrando nun portaavións.

## Aeroliñas e destinos
### Pasaxeiros
## Véxase tamén 
### Ligazóns externas 
* Web do aeroporto

## Notas
Gonzalvo

O termo **Gonzalvo** é unha variante do antropónimo masculino **Gonzalo**, de orixe xermánica. 

Como topónimo, pode referirse a:

;En Galiza
***Gonzalvo**, lugar da parroquia das Neves, no concello de Ortigueira;
***O Gonzalvo**, lugar da parroquia de Vilanova, no concello de Miño.

## Véxase tamén
### Outros artigos
***O Gonzalves**, lugar da parroquia de Aldemunde, no concello de Carballo.
Gonzán

O topónimo **Gonzán** pode referirse a:

;En Galiza
***Gonzán**, lugar da parroquia da Laxe, no concello do Saviñao;
***Gonzán**, lugar da parroquia de Louredo, no concello do Saviñao.

## Véxase tamén
### Outros artigos
***Gondán**, lugar da parroquia de Cabarcos, no concello de Barreiros.
Goterre

O termo **Goterre** pode referirse a:

Como topónimo, pode referirse a:

;En Galiza
***Goterre**, lugar da parroquia de Amoroce, no concello de Celanova.

Amais, como antropónimo, pode referirse a:

***Goterre Méndez** (865-934), conde galego.
Praias de Sanxenxo

Nos trinta e seis quilómetros da costa de Sanxenxo pódense atopar moitas praias das máis variadas características; urbanas como Silgar, Baltar e Caneliñas, ou máis tranquilas como Areas, Montalbo, Magor e A Lanzada; con algunha excepción son de area branca e fina. Todas elas destacan pola calidade das súas augas e servizos, convertendo a Sanxenxo no municipio con máis bandeiras azuis de España desde o ano 2004.

Entre os seus areais destancan os seguintes:

## Notas 
## Véxase tamén 
### Outros artigos 
* Praias da provincia de Pontevedra
STS-107

**STS-107** foi unha misión do transbordador espacial Columbia lanzada o 16 de xaneiro de 2003 desde a rampla 39A do Centro de Lanzamento de Cabo Cañaveral. O transbordador resultou destruído ao reentrar na atmosfera, sen que ningún dos ocupantes sobrevivira.

A misión orixinalmente ía ser lanzada en 2001 pero sucesivos atrasos e outras misións desprazaron a data de lanzamento ata xaneiro de 2003. Durante o lanzamento observouse un anaco de espuma do illante do tanque principal impactando contra o bordo de ataque do ala esquerdo do transbordador, pero concluíuse que o impacto non era de importancia. A misión transcorreu sen incidencias. O día 1 de febreiro comezaron as manobras de reentrada. En canto o transbordador ingresou na atmosfera terrestre e comezou a quentarse, sensores ao longo da nave empezaron a indicar anomalías na temperatura e na presión. As comunicacións coa tripulación cesaron ás 14:59 GMT, ao tempo que videoafeccionados gravaban a nave desintegrándose sobre Texas e Louisiana. Miles de pezas caeron nun corredor sobre eses dous estados. Ningún dos astronautas sobreviviu. A análises e investigación posteriores demostraron que o impacto da espuma no ala abriu un burato polo que entraron gases a alta temperatura durante a reentrada, destruíndo a estrutura do transbordador e matando as tripulantes. A frota de transbordadores quedou en terra durante a investigación, e desenvolvéronse procedementos para evitar un desastre parecido nas misións restantes.

## Notas 
## Véxase tamén 
### Outros artigos
*Transbordador espacial
*Transbordador espacial Columbia
*Accidente do transbordador espacial Columbia
Herbens Consort

**Herbens Consort** é un grupo musical galego especializado no repertorio barroco e que utiliza instrumentos orixinais.
## Orixes 
Constituíuse no verán de 2013 por iniciativa de Carlos García Amigo, Diego Rojo e Eliseu Mera coa finalidade de participar no festival de música As notas do pemento  de Herbón, certame de que se converteu no seu grupo residente. De facto, toma o nome Herbens por ser a forma latina deste lugar padronés, en canto "Consort" fai referencia a un tipo de agrupación de intrumentos por familia característica dos séculos XVI e XVII.
A súa vestimenta consiste nun fato negro con gravata verde, en homenaxe ao pemento de Herbón.

## Traxectoria 
Alén de en eventos como As notas do pemento, participou en festivais como Espazos Sonoros, Música no Claustro ou o Mercado da Estrela. Foi o primeiro grupo de música clásica en dar un concerto no pub compostelán A Casa das Crechas.

As súas interpretacións ao vivo caracterízanse polo seu carácter didáctico e pola procura de interacción co público. O repertorio do Herbens Consort céntrase en autores barrocos como Claudio Monteverdi, Georg Ph. Telemann, Johann Sebastian Bach e Georg Friedrich Händel sen renunciar a creacións de épocas previas.

## Membros 
Os seus membros estábeis son os cantores Indra Sesti, José Antonio Campo (tenor) e Eliseu Mera (barítono) xunto cos instrumentistas Carlos García Amigo (violoncello, viola da gamba e director), Diego Rojo (laúde, arquilaúde e guitarra barroca), Felipe Rodríguez (frauta) e Beatriz Junco (violín). Teñen colaborado tamén outros músicos como Elena Vázquez (violín), María José Pámpano (viola), Alfonso Morán (violone) ou Jesús Rodil (cravo).

## Notas 
## Véxase tamén 
### Ligazóns externas 
* Páxina web.
* Canal de Youtube.
Aeroporto de Sydney

O **aeroporto de Sydney Kingsford Smith** , coñecido sinxelamente como **aeroporto de Sydney** é un aeroporto internacional en Sydney, Australia. Está situado a 8 quilómetros ao sur do centro da cidade, no suburbio de Mascot. É o principal aeroporto que serve Sydney, e é un centro de conexións principal para Qantas, ademais de ser un centro de conexións secundario para Virgin Australia e Jetstar Airways.

O aeroporto de Sydney é o máis concorrido de Australia, con 41 870 000 pasaxeiros no ano 2016, e nese mesmo ano foi o 38º máis concorrido do mundo.A día de hoxe opera voos a 46 destinos domésticos e 43 internacionais.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
Aeroporto de Dallas/Fort Worth

O **aeroporto internacional de Dallas-Fort Worth** (IATA: **DFW**, ICAO: **KDFW**) é o principal aeroporto internacional da área metropolitana de Dallas–Fort Worth, no estado estadounidense de Texas. É o principal centro de conexións para American Airlines, que ten a súa sede preto do aeroporto. No ano 2016 pasaron polas súas instalacións un total de 65 670 697 pasaxeiros.

Foi terceiro aeroporto máis concorrido do mundo por número de operacións e o décimo primeiro en número de pasaxeiros no ano 2016. Con preto de 900 voos diarios, o centro de conexións de American Airlines e o segundo maior do mundo, só superado polo de Delta Air Lines en Atlanta.

Situado aproximadamente a medio camiño entre as cidades de Dallas e Fort Worth, DFW esténdese por partes dos condados de Dallas e Tarrant, e inclúe porcións das cidades de Irving, Euless, Grapevine e Coppell. Ten o seu propio código postal e a súa propia designación para o servizo de correos dos Estados Unidos ("DFW Airport, TX"), ademais da súa propia policía, servizos de protección contra o lume e de emerxencias médicas.

En decembro de 2017 o aeroporto tiña voos a 216 destinos, 57 internacionais e 159 domésticos dentro dos Estados Unidos. Ao superar os 200 destinos, DFW uniuse a un pequeno grupo de aeroportos de todo o mundo con esa distinción, entre os que están os de Ámsterdam-Schiphol, París-Charles de Gaulle, Chicago-O'Hare, Dubai-Internacional, Frankfurt, Atlanta, Londres-Heathrow, Istanbul-Atatürk, Múnic, Copenhague-Kastrup e Oslo-Gardermoen.

## Aeroliñas e destinos
### Pasaxeiros
### Carga
## Véxase tamén 
### Ligazóns externas 
* Web do aeroporto

## Notas
¿Quen teme a Virginia Woolf?

***¿Quen teme a Virginia Woolf?*** () é un filme dramático estadounidense de 1966, dirixido por Mike Nichols. O guión é unha adaptación da obra teatral homónima, escrita por Edward Albee.

En 2013, foi seleccionado para a súa preservación no National Film Registry da Biblioteca do Congreso dos Estados Unidos como "cultural, histórica ou esteticamente significativa".

Foi emitido na TVG o 17 de maio de 1986.

## Argumento 
Martha e George forman un matrimonio de mediana idade, intelectuais, que se aman e se odian. Despois dunha festa na casa do pai de Martha, o presidente da universidade en que George dá clases, a parella volve á súa residencia e, bastante embriagados, acollen a Nick e Honey, unha parella de mozos que tamén estaba na festa e que vive lonxe. Nick é tamén profesor na universidade.

Avergoñados polo clima tenso entre George e Martha, que acaban de ter unha violenta discusión, os mozos comezan a beber tamén xunto aos seus anfitrións. Martha insinúase abertamente a Nick e humilla a George que, despeitado, "inventa" un "xogo da verdade", inducindo as persoas ao seu arredor a confesaren detalles íntimos.

## Elenco 
* Elizabeth Taylor como Martha
* Richard Burton como George
* George Segal como Nick
* Sandy Dennis como Honey

## Premios 
O filme foi o segundo (tras *Cimarron*) en ser candidata aos premios Oscar en todas as categorías nas que podía ser elixíbel (filme, director, actor, actriz, actor e actriz secundarios, guión, dirección artística, fotografía, son, deseño de vestiario, música e montaxe). Os catro actores foron candidatos ao Oscar e gañárono Elizabeth Taylor (mellor actriz) e Sandy Dennis (mellor actriz secundaria). Tamén gañou os premios á mellor fotografía en branco e negro (Haskell Wexler), mellor dirección artística en branco e negro e mellor vestiario en branco e negro.

Nos premios da BAFTA gañou os de mellor filme, mellor actor británico (Richard Burton) e mellor actriz británica (Elizabeth Taylor). Taylor recibiu tamén o New York Film Critics Circle Awards á mellor actriz.

## Notas
Javier Verea Fandiño

**Javier Verea Fandiño**, coñecido como **O Carceleiro**, foi un político galego.
## Traxectoria 
Responsable do cárcere de Ordes. Foi alcalde de Ordes do 30 de marzo ao 21 de abril de 1931. Logo do golpe de Estado do 18 de xullo de 1936 foi xefe local do Movimiento e subxefe de Falange.

## Véxase tamén 
### Bibliografía 
*
José Liñares Rama

**José Liñares Rama**, coñecido como **Pepe da Rama**, nado en Ordes cara 1906 e finado no mesmo concello o 11 de febreiro de 1947, foi un político galego.

## Traxectoria 
Zapateiro de profesión. Xefe de Falange de Ordes. Autodenominado alias o 28 porque presumía de ter matado a 28 persoas. Os guerrilleiros do Destacamento Dourado Xaneiro da IV Agrupación do Exército Guerrilleiro de Galicia entraron na súa casa e disparáronlle o 11 de febreiro de 1947. Despois fuxiron sen deixar rastro. Parece que o autor dos disparos foi Antonio Nouche Costa.

## Notas 
## Véxase tamén 
### Bibliografía 
* 
*
Manuel del Río Pampín

**Manuel del Río Pampín**, nado en Ordes e finado en Santiago de Compostela o 8 de febreiro de 1937, foi un carteiro e político galego.

## Traxectoria 
Fillo de Pedro del Río Recouso. Carteiro urbano de Ordes dende 1931. Un dos líderes do PSOE de Ordes, foi un dos dirixentes da Fronte Popular de Ordes. Co golpe de Estado do 18 de xullo de 1936 foi detido e internado na prisión de Ordes. En agosto foi cesado como funcionario de Correos. Despois foi trasladado á prisión de Compostela. Acusado de traizón, foi xulgado en consello de guerra o 22 de decembro. Condenado a pena de morte, foi executado en Boisaca o 8 de decembro de 1936 con outros dez veciños de Ordes.
miniatura|Placa conmemorativa do concello de Ordes no cemiterio de Boisaca en memoria dos fusilados.

## Vida persoal 
Casou en Vilagarcía con Milagros Rodríguez Maroño en 1930.

## Notas 
## Véxase tamén 
### Bibliografía 
*
Escuchando Elefantes

**Escuchando Elefantes** é un dúo galego de folk-rock e pop formado por Silvia Rábade e Carlos Tajes. Son coñecidos por compaxinar as súas xiras con actuacións espontáneas na rúa. Publicaron varios álbums e sinxelos, con videoclips premiados internacionalmente.

Na súa carreira actuaron con músicos como Bono (U2), Glen Hansard, Sinéad O'Connor e Damien Rice entre outros.

## Traxectoria 
Silvia Rábade e Carlos Tajes comezaron na Coruña en 2006 a súa aprendizaxe musical xuntos e en pouco tempo comezaron a compoñer as súas primeiras cancións, dando o seu primeiro concerto co nome de Escuchando Elefantes. e levou o grupo a realizar xiras por España, Francia, Irlanda, Reino Unido e Portugal. Durante este proceso actuaron tamén como abreconcertos para artistas como Glen Hansard, Paddy Casey, Declan O’Rourke ou Cathy Davey. Tamén participaron en festivais como o Noroeste Pop Rock, ou o BBK Live ademais de actuar en salas como Vicar Street.

O seu segundo álbum, *Happy Lonely People*, foi gravado en 2014 e contou con colaboracións de músicos como Rob Bochnik e Paddy Casey. Os videoclips foron candidatos a premios internacionais e gañaron o galardón a mellor videoclip nos Premios Mestre Mateo 2014.

En 2016 publicaron os dous primeiros avances do seu seguinte álbum e anunciaron un novo formato, tocando ambos tanto guitarra como batería e dando un cambio máis eléctrico ao seu son. En marzo de 2017 publicouse o novo álbum co nome de *Hope*, sendo presentado nunha xira por toda Galicia e España.

En novembro de 2017 o grupo sufriu un grave accidente de tráfico en Francia cando se dirixían ao Reino Unido para unha pequena xira. As lesións sufridas obrigaron ao dúo a cancelar esa xira e paralizaron a súa actividade durante máis dun ano. Volveron aos escenarios en febreiro de 2019 cunha xira titulada *We are fine, thank you* (Estamos ben, grazas).

En febreiro de 2021, case cinco anos despois do seu último disco, publicaron o seu cuarto álbum, o primeiro en castelán, titulado *¿Por qué siempre cantáis en inglés?*. 

## Activismo 
Dende 2012 a banda formou parte dun festival benéfico celebrado en Grafton Street (Dublín)​ organizado por Glen Hansard para reunir fondos para a Simon Community e outras asociacións sen ánimo de lucro. Neste evento téñense reunido con músicos irlandeses como Bono, Sinéad O'Connor, Damien Rice, Hozier ou The Script entre outros.

Ademais teñen participado noutos actos benéficos como o Festival da Luz ou a campaña Kiss Goodbye to MS, a prol da investigación da esclerose múltiple, e en actividades como as TedTalks.

## Discografía 
* *Show & Tell* (2012)
* *Happy Lonely People* (2014)
* *Hope* (2017)
* *¿Por qué siempre cantáis en inglés?* (2021)
* *Momento* (2025)
### Sinxelos 
* *The Rain* (2012)
* *Forever Young* (2012)
* *Sing Me a Song* (2013)
* ''Garden's Road* (2014)
* *Robin* (2014)
* *Anyway* (2016)
* *There'll Be Joy* (2016)
* *Burning Inside* (2017) 
* *Ahora* (2020) 
* *Valiente disonante* (2020) 
* *Falsa vanidad* (2020) 
### Colaboracións 
* *Willing and Waiting'' (con Paddy Casey, 2014)

## Notas 
## Véxase tamén 
### Ligazóns externas 
* Páxina oficial